ka ka ka ka ka ka ka es ka ka ka ka ka ka ka ka ka ka ko ka ko ka ka ka ko ka ko ka ka ka ka ka ka en ka ka ka ka ka ka ka ka ka ka ka ka ka ka ka ka ka ka en
წინანაურობა ტფილისში | | მადათოვი | Madatovi
★ „გუშინ-წინ, ორშაბათს, [16 ივლისი] როგორც ქალაქელს მკითხველებს მოეხსენებათ, წინანაურობა იყო. როგორც ყოველთვის, ამ დღესაც დიდ-ძალი ხალხი მიაწყდა წინანაურის ბაღებს საქეიფოდ და დროს გასატარებლად.
რაღა თქმა უნდა, რომ ქალაქელი ბიჭები, ჩვეულებისამებრ, კარგად ილხინებდნენ და ბოლოს თავ-პირსაც დაუსისხლიანებდნენ ერთმანეთს და ისე დაბრუნდებოდნენ თავთავიანთ სახლებში.
ლაზათიანის ქეიფის შემდეგ, ლაზათიანი თავ-პირის მტვრევა გაჩენილა გუშინ-წინ წინანაურის ბაღებში და ამ ჩხუბსა და აყალ-მაყალში ბევრს მოხელესაც მოხვედრია ქალაქელი ბიჭების მუშტები.
ა) ოთხს კინტო ბიჭს, რომელნიც საღამომდინ ერთად თურმე ქეიფობდენ წინანაურში, საღამოზედ მოსვლიათ ერთმანეთში ჩხუბი და ორი მათგანი მძიმედ დაჭრილა ხანჯლით. ჩხუბის დროს მისულა ერთი პოლიციელი გასაშველებლად და ესეც დაუჭრიათ. სამივე დაჭრილები ფაეტონებით წამოუყვანიათ ქალაქში;
ბ) იმ საღამოსვე ორთაჭალის ბაღებში ერთი დიდი კამპანიის შეზარხოშებულ წევრთ რაღაზედაც ჩავარდნიათ ურთიერთ შორის შუღლი და ისეთი საშინელი ჩხუბი ატეხილა, რომ უბრალო პოლიციელებს ვერა გაუწყვიათ-რა და საჭიროდ გამხდარა პრისტავის მისვლა და საქმეში ჩარევა. შეუტყობინებიათ პრისტავის თანაშემწე არ-კისათვის, რომელიც მაშინათვე მისულა იქ...
გ) აბანოების რიგზე ერთს თათარს და ქართველ ხარაზს მოსვლიათ ჩხუბი [ეჭვი არ არის, ესენიც წინანაურის ღვინით იქნებოდნენ შეზარხოშებულნი]; თათარს დანა დაუცია ქართველისათვის მუცელში და დაჭრილი შინ წაუყვანიათ ფაეტონით, მაგრამ გზაზედ დაულევია სული. გასაკვირველია, რომ ჯერ დაუჭერიათ მკვლელი და მერე ისევ გაუშვიათ.
ამას გარდა, გუშინ წინვე ერთს ფაეტონს, რომელიც წინანაურში მიაქროლებდა თურმე მოქეიფე ბიჭებს, ვარანცოვის ქუჩაზედ ერთი პატარა ბავშვისთვის გადაუვლია ხელზე და ხელი მოუტეხია. დედის წივილ-კივილზე რამდენიმე პირი გამოსდგომია ფაეტონს, რომელსაც ამ შემთხვევის გამო, რასაკვირველია, უფრო გაუქროლებია ცხენები და ვეღარ დასწევნიან; ამბობენ, რომ ფაეტონის ნომერი უნახავთ და პოლიციისთვის შეუტყობინებიათ“, - გაზეთი „დროება“, 1884 წ.
★ „წარსულს ორშაბათს წინანაურობის გამო ქალაქის ხალხი „ძველ-დამოჟნისკენ“ გაიკრიფა. სასიამოვნო სურათს წარმოადგენდა მთელი ხარფუხის უბანი, დიდ-ძალი ხალხი მიდიოდ-მოდიოდა, ბევრნი იყვნენ ცხენოსნებიც, მთელი დღე ზურნის ხმა მოისმოდა“, - გაზეთი „ივერია“, 1886 წ.
★ „ამ თთვის პირველს [აგვისტო] სომხების ეკკლესიის დღეობა იყო - „წინანაურობა“. წინანაურის ეკკლესია მდებარეობს ქალაქის სამხრეთ-დასავლეთზედ, თელეთის მთის ქვეშ, სადაც ფერდობზე გაშენებულია მშვენიერი წინანაურის ბაღები. ამ დღობაზე დიდ-ძალი ხალხი დაესწრო, განსაკუთრებით სომხობა და აგრეთვე ქართველობაც.
ამ ეკლესიას მიუდის ორი გზა, ერთი ბილიკი, ქვეითთათვის, და მეორე კი საეტლო. ორივე გზა ეკლესიის მახლობლად უერთდება ერთმანეთს, სადაც ორღობეა. აქ იმოდენად ვიწროობაა, რომ ორს ეტლს ძალიან უჭირდებათ ერთმანეთის ახვევა და ამასთანავე, ფეხით მოსიარულენიც დიდის გაჭირვებით მიდი-მოდიან.
ქეიფი ძალიან გაჩაღებული იყო წინანაურის ბაღებში. ზურნა-დაფნის ხმა და „არღნისა“ გაისმოდა. უწესოება და ჩხუბი არაფერი მომდარა. მართალია, ერთმა იმერელმა იძრო ხანჯალი, მაგრამ საჩქაროზე წაართვეს პოლიციელებმა“, - გაზეთი „ივერია“, 1888 წ.
★ „5 ივლისს კრწანისობა იყო, ე.ი. წინანაურის ეკკლესიის დღესასწაული, ტფილისს ახლო. როგორც ყოველთვის, ხალხი ბლომად დასწრებია ამ დღეობას. ჩხუბი და აყალმაყალი ბევრი ყოფილა, მაგრამ გვერდების ჟეჟვა-ბეგვის გარდა სხვა უსიამოვნება რამ არა მომხდარა რა“, - გაზეთი „ივერია“, 1893 წ.
★ „ორშაბათს კრწანისობა იყო. განთიადიდგანვე დიდძალი ხალხი გაემგზავრა კრწანისში სალოცავად და შემდეგ საქეიფოდ. ამ დღეს კრწანისში ათი ათას კაცამდე იყო.
საღამომდე ხალხი ქეიფს ატარებდა, მხოლოდ როდესაც თავში შეუჯდათ ღვინო, ორთაჭალაში და კრწანისში რამდენსამე კაცს თავი გაუხეთქეს ჩხუბსა და კრივში, რამდენიმე კაცი დასჭრეს და ერთი კაცი კრწანისში ნაქეიფარი შუა ბაზარში ბებუთით მოჰკლეს.
ამ დღეს მიხეილის საავადმყოფოში 25 დაჭრილი კაცი მიიყვანეს ქალაქის სხვა-და-სხვა ადგილიდგან“, - გაზეთი „ივერია“, 1894 წ.
• ერთი ამბავი •
გამოცემები ერთი ამბავი ინტერვიუ ლიტერატურული ქალაქები მადათოვის კუნძული მოგონებები ფიროსმანზე მულტიმედია პერსონაჟი პირველი რესპუბლიკა საბჭოთა თბილისის ქრონიკები სტატია სტუმრად ტფილისში სხვადასხვა ტფილისის ბუკინისტები ტფილისური ლეგენდა ტფილისური ტრადიციები უცხოელი მოგზაურები ტფილისზე ქალაქზედ ჩანაწერები ძველი თბილისის აშუღები ძველი თბილისის კრიმინალური ქრონიკა ძველი პრესა ძველი ქართული რეკლამა
ორიოდე სიტყვა აისორებზე |
ვანო ხოჯაბეგოვი - მეთულუხჩე „ტფილისის პოლიცმეისტერი აცნობებს ტფილისის გუბერნატორს, რომ გასულს 1895 წელს ტფილისში სულ 162, 351 მცხოვრებე...
ყარაჩოღელი VS კინტო |
★ „ ყარაჩოღელი! კინტო! ხშირად კინტოსა და ყარაჩოღელს ერთმანეთში ურევენ. ჩვენ, ძველი თბილისის სინიდისის შენარჩუნებისათვის, ამ ორ ტიპს განვ...
მადათოვის დაკარგული კუნძული |
მადათოვის კუნძული ★   ძნელად თუ მოიძებნება ადგილი ტფილისში, იმაზე მისტიკური, ვიდრე მადათოვის კუნძული. კუნძული, პრაქტიკულად, ლეგენდადაა...
თბილისურ შენობათა მაკეტების კოლექცია |
თბილისურ შენობათა მაკეტების კოლექცია - სახლი აბას აბადის მოედანზე ★  თბილისის ისტორიის მუზეუმის ხის ფონდში დაცულია თბილისურ შენობათა...
ლევან ბერძენიშვილი - ლამაზ-ქალაქი; კამორა; კანუდოსი | ლიტერატურული ქალაქები
★ გურამ დოჩანაშვილის რომანში - „სამოსელი პირველი“, მაგიური რეალიზმი გამოიხატება იმით, რომ აქ სამყარო შეტრიალებულია; ანუ, ჩვენ რომ ქართვე...
კუდიანი ვარსკვლავი თფილისის ცაზე... | 1881 წ.
„1881 წლის დიდი კომეტა“, C/1881 K1 [★ 1881 წელს, ცაზე, „დიდი კომეტა“, [C/1881 K1] გამოჩნდა... როგორც ჩანს, ამ მოვლენამ იმდენად შეაშფ...
მხატვარი გიგო გაბაშვილი... |
★ „გუშინდელს რუსულს გაზეთებში იყო მოხსენებული, რომ ქართველს მხატვარს ბ-ნ გაბაშვილს უნდა გამოჰფინოს თვის მიერ ნახატი სურათები, რიცხვით 50,...
Copyright © 2019 მადათოვი | Madatovi
Created with by Beauty Templates | Distributed by Gooyaabi Templates